laion/Wikipedia-Exotic huggingface dataset:
חינוך יסודי

חינוך יסודי (באנגלית: Primary education או Elementary education) היא מסגרת החינוך הפורמלי הראשונה בחייו של אדם, המתחילה לרוב מגיל שש, לאחר שהאדם מסיים את מסגרת החינוך לגיל הרך, ומסתיימת כאשר עוברים לחינוך העל-יסודי. מוסדות המציעים חינוך יסודי הם בתי ספר יסודיים. ברוב המדינות ברחבי העולם החינוך היסודי הוא חובה לכל הילדים בטווח גילאים מסוים. המעבר מהחינוך היסודי לחינוך העל-יסודי מתרחש ברוב המדינות סביב גיל 11 או 12. במדינות רבות, כולל בישראל, המעבר מהחינוך היסודי לחינוך העל-יסודי כרוך בתקופת ביניים (חטיבת ביניים), בה מושם דגש על הכנה למעבר לחינוך העל-יסודי. בישראל תקופת החינוך היסודי נמשכת בדרך כלל מכיתה א' עד כיתה ו'. המטרות העיקריות של החינוך היסודי, הן לאפשר לתלמידים לקבל אוריינות בסיסית וכמו גם ידע בתחומים מדע, גאוגרפיה, היסטוריה, מתמטיקה ומדעי החברה, ועוד. סדר העדיפות לתחומים מסוימים על פני אחרים, וכמו גם אופן הקניית המידע הם נושאים הנתונים למחלוקות פוליטיים ופדגוגיות עזות. בישראל מתייחס המושג חינוך יסודי לכיתות א' עד ו' (תלמידים בין הגילים 6-11), ובחלק מן הרשויות המקומיות לכיתות א' עד ח' (תלמידים בין הגילים 6-13). בשנת הלימודים תשפ"א למדו במערכת החינוך היסודית בארץ כ-1.098 מיליון תלמידים. האגף לחינוך יסודי הוא אחד האגפים במינהל הפדגוגי במשרד החינוך, הוא משמש יחידת מטה לניהול פדגוגי של החינוך היסודי בארץ. בין תחומי העיסוק של האגף נכללים תכנון של מדיניות והתאמת מדיניות משרד החינוך למוסדות החינוך היסודי, פיתוח תוכניות לצורך השגת יעדים שהציב משרד החינוך, ניהול שיתופי פעולה עם גורמים מחוץ למשרד החינוך ועוד. כמו כן, פועלים באגף זה לקידום חינוך חברתי וערכי ולפיתוח והטמעה של חומרי למידה והוראה בנושא זה שאותם ניתן ליישם בכיתות. חינוך על-יסודי בית ספר יסודי מדיה וקבצים בנושא חינוך יסודי בוויקישיתוף חטיבה צעירה, דף שער בספרייה הלאומית משרד החינוך, המינהל לכלכלה ותקציבים, מערכת החינוך לשנת הלימודים תשפ"ב, 2021 אגף א' לחינוך יסודי, באתר משרד החינוך האגף לחינוך יסודי, באתר המינהל הפדגוגי, משרד החינוך ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
My Generation (אלבום)

My Generation הוא אלבום הבכורה של להקת הרוק הבריטית The Who, שיצא ב-3 בדצמבר 1965 בבריטניה. בארצות הברית, הוא יצא ב-25 באפריל 1966 בשם "The Who Sings My Generation" עם כריכה שונה ורשימת שירים שונה במקצת. מלבד חברי הלהקה, רוג'ר דלטרי (שירה), פיט טאונסנד (גיטרה), ג'ון אנטוויסל (בס) וקית' מון (תופים), האלבום כולל תרומות של מוזיקאי ההקלטות ניקי הופקינס (פסנתר) וג'ימי פייג' (גיטרה) ולהקת הקול the Ivy League. רוג'ר דלטרי - שירה, מפוחית, תוף מרים פיט טאונסנד - גיטרה, שירה ג'ון אנטוויסל - בס, קולות רקע קית' מון - תופים, קולות רקע ניקי הופקינס - פסנתר ג'ימי פייג' - גיטרה the Ivy League - קולות ליווי פרי פורד - פסנתר מידע על האלבום My Generation באתר MusicBrainz מידע על האלבום My Generation באתר AllMusic האלבום My Generation באתר Discogs The Who - Official Site of The Who, Pete Townshend and Roger Daltrey., The Who
מטר מעוקב לשנייה

המונח "מלמ"ש" מפנה לכאן. לערך העוסק במרכז ללימודי משטרה, ראו המרכז ללימודי משטרה. מטר מעוקב לשנייה (מקל"ש) הוא יחידת מידה במערכת SI למדידת ספיקה של מערכת להובלת נוזל או גז, והיא מציינת ספיקה שבה זורם במערכת מטר מעוקב אחד של נוזל או גז במשך שנייה אחת. מטר מעוקב לשנייה שקול לאלף ליטרים לשנייה. המערכת הנמדדת עשויה להיות מערכת טבעית, כגון נהר, או מעשה ידי אדם, כגון צינור מים. יחידת מידה קטנה יותר, אך משקפת ספיקה על פני תקופה ארוכה יותר, היא מלמ"ש – מיליון מטר מעוקב לשנה. אומנם המדידה היא ביחידות של מיליון מטר מעוקב, אך בשנה (כ-365 ימים) יש יותר מ-31 מיליון שניות, לכן מקל"ש אחד הוא 31.356 מלמ"ש.
ג'ון ביליין

ג'ון פטריק בִּילַיין (באנגלית: John Patrick Beilein; נולד ב-5 בפברואר 1953) הוא מאמן כדורסל אמריקאי. ביליין נולד בעיר ניופיין שבניו יורק, ולמד בלוקפורט הסמוכה. פרדריק נילנד, אשר סיפורו היווה את ההשראה לתסריט סרט הקולנוע "להציל את טוראי ריאן", הוא בן דודו של ביליין. בין השנים 1971–1975 למד במכללת וילינג אשר בווירג'יניה המערבית, ושיחק בקבוצת הכדורסל שלה לאורך תקופת לימודיו. עם סיום לימודיו האקדמיים בשנת 1975 חזר לעיר הולדתו, והחל לאמן את קבוצת הכדורסל של "תיכון ניופיין". בין השנים 1978–1992 אימן את קבוצות הכדורסל של מכללת אירי, מכללת נזארת' ומכללת לה מוין מהליגות הנמוכות של ארגון ה-NCAA. בשנת 1992 עבר לאמן את מכללת קנישיוס אשר בבאפלו, ועזר לה להעפיל פעמיים ל"טורניר ההזמנה הלאומי" (1994, 1995), ופעם אחת לטורניר אליפות המכללות (1996). בין השנים 1997–2002 אימן את אוניברסיטת ריצ'מונד אשר בריצ'מונד, וירג'יניה, וכבר בעונתו הראשונה הוביל אותה לטורניר אליפות המכללות, לראשונה מזה 7 שנים. בשנת 2002 מונה למאמן אוניברסיטת וירג'יניה המערבית, ובעונת 2004/2005 הוביל אותה להישגה הגדול ביותר מאז שנת 1959 – העפלה לשלב רבע גמר טורניר אליפות המכללות ("NCAA Elite Eight"). בעונתו האחרונה בקבוצה, 2006/2007, זכתה הקבוצה באליפות "טורניר ההזמנה הלאומי". בקיץ 2007 מונה למאמן קבוצת אוניברסיטת מישיגן, ונשאר בתפקיד זה במשך 12 עונות עד שנת 2019. הודות ליכולת טובה של השחקנים טריי ברק, ניק סטאוסקאס, טים הארדוויי וגלן רובינסון, העפילה מישיגן בעונת 2012/2013 לגמר אליפות המכללות, לראשונה מאז 1992, אך הפסידה במשחק הגמר מול אוניברסיטת לואיוויל בתוצאה 76–82. בעונת 2017/2018 שחזרה מישיגן הישג זה כאשר הפסידה במשחק הגמר מול אוניברסיטת וילאנובה בתוצאה 62–79. לקראת עונת 2019/2020 מונה ביליין למאמן קליבלנד קאבלירס מליגת ה-NBA, כמחליפו של לארי דרו. כבר 54 משחקים, בהם רשמה קבוצתו מאזן שלילי 14–40, התפטר ביליין מתפקידו והוחלף על ידי עוזרו ג'יי. בי. ביקרסטאף. מדיה וקבצים בנושא ג'ון ביליין בוויקישיתוף כתבת פרופיל על ביליין, באתר ESPN,‏ 5 במרץ 2013 סטטיסטיקות המשחק בין מישיגן ללואיוויל, באתר sports-reference.com סטטיסטיקות המשחק בין מישיגן לווילאנובה, באתר sports-reference.com קילבלנד ממנה את ביליין כמאמן ראשי, באתר הקבוצה, 13 במאי 2019 ביליין מתפטר מתפקידו בקאבלירס, באתר הקבוצה, 19 בפברואר 2020
חינוך על-יסודי

חינוך על-יסודי או השכלה תיכונית (באנגלית: Secondary education) היא מסגרת חינוכית לבני נוער שמתחילה לרוב מגיל 12 עד 14 (משתנה ממדינה למדינה) לאחר שהאדם מסיים את מסגרת החינוך היסודי. מוסדות המציעים חינוך על-יסודי הם בתי ספר תיכוניים. לרוב, לאחר מסגרת החינוך העל-יסודית עובר האדם למוסד להשכלה גבוהה, מתחיל השכלה מקצועית או מתחיל תעסוקה כולשהי. לרוב מסגרת החינוך העל-יסודית מהווה את השלב האחרון במסגרות חינוך החובה. עם זאת, במדינות רבות, החינוך העל-יסודי אינה מסגרת חובה. בישראל תקופת החינוך העל-יסודי נמשכת מכיתה י' עד כיתה י"ב, תקופה זו ידועה גם בשם חטיבה עליונה. שכבת גיל נוספת קרויה "חטיבת ביניים" והיא מתייחסת לכיתות ז'-ט'. בסיום התיכון, התלמידים שעמדו בדרישות הלימודיות להצלחה בבחינות השונות, מקבלים דיפלומה המעידה על סיום בהצלחה של הלימודים בבית ספר תיכון. דיפלומה זו מכונה בישראל תעודת בגרות והיא מונפקת מטעם משרד החינוך של ישראל למי שעמד בהצלחה בבחינות הבגרות. בשנת הלימודים תשע"ט היו בישראל 1,674 מוסדות חינוך על יסודיים במערכת החינוך העברית, מהם 1,564 חטיבות עליונות. סך התלמידים בחינוך העל יסודי העברי באותה שנה היה 550,536, מהם 337,217 בחטיבה העליונה. הגורם האחראי על החינוך העל יסודי בישראל הוא אגף חינוך על יסודי של משרד החינוך, הפועל בתוך המנהל הפדגוגי. אגף זה פועל בשיתוף עם אגפים אחרים במשרד החינוך. בין היתר האגף פועל להטמעת רפורמת ישראל עולה כיתה בבתי הספר, להגדלת אחוזי הזכאות לתעודת הבגרות ולמתן מענה למגוון צורכים כגון מחוננים, תלמידים עם מוגבלות ועוד. למערכת החינוך העל יסודית הישראלית מספר יעדים מרכזיים, בהם קידום הישגי התלמידים במקצועות כגון עברית, מתמטיקה ואנגלית, עידוד רכישה של מיומנויות טכנולוגיות ויכולות חדשנות, טיפוח מעורבות תלמידים בתחום החברתי, חיזוק ערכים ציוניים ודמוקרטיים ועוד. מדיה וקבצים בנושא חינוך על-יסודי בוויקישיתוף חינוך על-יסודי, באתר אנציקלופדיה בריטניקה (באנגלית) חינוך תיכוני, דף שער בספרייה הלאומית International Standard Classification of EducationI S C E D 1997, www.unesco.org מידע על מערכת החינוך בישראל שהוגש לוועדת החינוך של הכנסת, 2015 חינוך על יסודי - הגדרות והסברים, באתר הלשכה המרכזית לסטטיסטיקה בתי ספר ותלמידים בחינוך העל יסודי, מידע שפורסם על ידי הלמ"ס מידע על אגף חינוך על יסודי, באתר משרד החינוך מארזי תכנון, ניהול והיערכות לשנת תשע"ז, המינהל הפדגוגי במשרד החינוך ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
קו 3 של הרכבת התחתית של ניו יורק

קו 3 או בשמו המלא קו מהיר ברודוויי–השדרה השביעית (באנגלית: Broadway–Seventh Avenue Exspres) הוא קו רכבת תחתית באגף A (אנ') של הרכבת התחתית של ניו יורק. סמל המסלול של הקו הוא בצבע אדום והוא אחד מארבעת הקווים שמרכיבים את אגף IRT (אנ') במערכת הרכבת התחתית. הקו נקרא "קו מהיר" שכן הוא מדלג על תחנות רבות במנהטן ומשלים את השירות של שאר הקווים בברוקלין וברובע הברונקס, שם הוא עוצר ברוב התחנות. ב-23 בנובמבר 1904 נפתח הקו לראשונה בין רחוב 96 לרחוב 145 בניו יורק. וב-1 ביולי 1918 הושלמה בניית המסילה מתחת לרחוב ברודוויי והשדרה השביעית. החל משנת 1934, הורחב משמעותית שירות הקו וחלק מהרכבות החלו לדלג בשעות העומס על חלק מהתחנות. ב-13 במאי 1968 הורחבה המסילה עד למסוף הרכבות החדש שהושלם באותו הזמן. מאוחר יותר באותה שנה, ב-15 בדצמבר, הובא שירות הסעות כל הלילה בין רחוב 148 לרחוב 135 בפעם הראשונה מאז 1955. ב-23 במאי 1976 החל הנוהג הנוכחי של תחילת שירות ראשון (9 או 10 בבוקר). ב-10 ביולי 1983 החליפו רכבות 2 ו-3 את מסופי ברוקלין, וה-3 הוצבו לצמיתות בשדרת ניו לוטס (אנ'), כדי שיוכלו להגיע לחצר ליבניה ולחנויות. החל מ־5 באוגוסט 1990 הופסקו הסעות לילה מאוחרות בין רחוב 148 לרחוב 135 והוחלפו באוטובוסים. ב-4 בספטמבר 1994 חודשו הסעות לילה מאוחרות בין רחוב 148 לרחוב 135, אך הופסקו שוב ב-10 בספטמבר 1995. זה היה אמצעי לחיסכון בעלויות בגלל ירידה נמוכה. מ-2 במרץ ועד 12 באוקטובר 1998 החלו עבודות לשיקום הקו. רוב השירות היה מגיע עד לרחוב 137 ורחוב סיטי קולג'. לאחר פיגועי 11 בספטמבר, הקו הפך לשירות מקומי במנהטן. לאחר כמה עיכובים במיתוג ברחוב 96, השירות שונה שוב ב-19 בספטמבר 2001. והוא התנהל במנהטן כבעבר בין רחוב הארלם - 148 לרחוב 14 והוחלף על ידי קו 1 של הרכבת התחתית של ניו יורק בברוקלין. הקו חזר לנסוע לניו לוטס אווניו ב-15 בספטמבר 2002. ראשית הקו היא בצפון הארלם שבמנהטן. הקו שחוצה את מנהטן מצפון לדרום מתחבר לקו 2 שתי תחנות לאחר תחילת מסלולו ולקו 1 סמוך לתחנת הרכבת התחתית כיכר טיימס. במנהטן תחתית הוא נפרד שוב מקו 1 ונכנס לברוקלין לכיוון מזרח. סמוך לפארק פרוספקט הוא נפרד גם מקו 2 וממשיך עד לניו לוטס אווניו על מסלולו של קו 4. מדיה וקבצים בנושא קו 3 של הרכבת התחתית של ניו יורק בוויקישיתוף
הנרי קנדל

האם התכוונתם ל... הנרי אדוארד קנדל (1776–1875) - אדריכל אנגלי, אביו של הנרי אדוארד קנדל ג'וניור הנרי אדוארד קנדל ג'וניור (1805–1885) - אדריכל אנגלי, בנו של הנרי אדוארד קנדל הנרי קנדל (משורר) (1839–1882) - משורר אוסטרלי הנרי קנדל (אורניתולוג אוסטרלי) (1849–1934) - אורניתולוג אוסטרלי הנרי קנדל (אדריכל אמריקאי) (1855–1943) - אדריכל אמריקאי הנרי ארנסט קנדל (1864–1949) - חקלאי, פיזיקאי ופוליטיקאי קנדי הנרי ג'ורג' קנדל (1874–1965) - רב-חובל בריטי הנרי פלימפטון קנדל (1878–1959) - תעשיין ונדבן אמריקאי, אביו של הנרי וויי קנדל הנרי קנדל (שחקן בריטי) (1897–1962) - שחקן בריטי הנרי קנדל (אדריכל בריטי) (1983-1903) - אדריכל בריטי שעבד בעיקר בטריטוריות בריטיות, מחוץ לאיים הבריטיים הנרי וויי קנדל (1926–1999) - פיזיקאי אמריקאי, זוכה פרס נובל לפיזיקה, בנו של הנרי פלימפטון קנדל
יונתן שפירא (שיר)

יונתן שפירא הוא פזמון שכתבה, הלחינה וביצעה איה כורם. השיר יצא לאור בשנת 2006. השיר נכלל באלבום הבכורה של איה כורם הנושא את שמה. במצעד הפזמונים העברי השנתי של גלגלצ לשנת התשס"ז (2007) הגיע השיר למקום ה-35. השיר "יונתן שפירא" נכתב אודות יונתן שפירא, שלמד עם איה כורם בבית הספר למוזיקה רימון, ולאחר מכן היה לטייס בחיל האוויר. שפירא לפני כתיבת השיר היה מיוזמי "מכתב הטייסים הסרבנים" בשנת 2003 נגד הסיכולים הממוקדים. סרטון השיר "יונתן שפירא" באתר יוטיוב מילות השיר "יונתן שפירא" באתר שירונט רותי קדוש, אני פחות פוליטי: יונתן שפירא שלא הכרתם, באתר nrg‏, 14 בפברואר אתי שכטמן‏, השוטר אז אולי, באתר וואלה, 13 בספטמבר 2006
הר סיפל

הר סיפל (באנגלית: Mount Siple) הוא הר געש רדום מסוג חרוט מגן, המצוי בחלק הצפון מערבי של האי סיפל, המצוי למול חוף באקוטיס (מדף הקרח גץ מפריד בין חוף באקוטיס לבין האי סיפל), בארץ מרי בירד שבאנטארקטיקה. ההר מתנשא לגובה לגובה של 3,110 מטרים מעל פני הים. הר סיפל הוא ההר השלישי בהתנשאותו באנטארקטיקה; וההר ה-78 בהתנשאותו בעולם. ככל הנראה ההר התפרץ לאחרונה בתקופת ההולוקן . להר פסגת קלדרה (שאורכה 5 קילומטרים ורוחבה 4 קילומטרים), ומורדות ההר הן חרוט געשי. לרגלי ההר מושבה גדולה של פינגווינים מסוג אדלי. ההר נקרא על שמו של פול א. סיפל (Paul Siple), חוקר אנטארקטיקה וגאוגרף אמריקאי, שהשתתף בשש משלחות חקר לאנטארקטיקה, ובהן שתי משלחות בירד (בשנים 1930–1928 ו- 1935–1933). סיפל פיקד על בסיס אמריקה הקטנה של השירות האנטארקטי האמריקאי, והיה הנווט בכל טיסות החקר העיקריות של הבסיס - כולל הטיסה בה התגלה הר סיפל. אין תיעוד על טיפוס על ההר, והוא אחד ההרים הגבוהים בעולם שטרם טיפסו עליהם. הר סיפל באתר הסקר הגאולוגי של ארצות הברית הר סיפל באתר הגאזט האנטארקטי המשווה SCAR של ממשלת אוסטרליה הר סיפל באתר peakbagger הר סיפל באתר skimountaineer הר סיפל באתר המידע הוולקני של מכון הסמית'סוניאן מידע גאוגרפי והיסטורי הר אנטארקטיקה לפי התנשאותם רשימת 100 ההרים המתנשאים בעולם Tarek Bazley, Penguins on the move in a warming world מידע על הטיפוס על הר סיפל
הדיוויזיה השנייה (ארצות הברית)

הדיוויזיה השנייה (באנגלית: 2nd Infantry Division) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה, והיא פעילה עד היום. מטה הדיוויזיה שוכן בפורט לואיס, קוריאה הדרומית, והיא כפופה לארמייה השמינית. הדיוויזיה הראשונה הוקמה ב-21 בספטמבר 1917, וב-26 באוקטובר 1917 היא כבר נפרסה בצרפת. הדיוויזיה הורכבה מהבריגדה ה-3 שהורכבה מהרגימנטים ה-9 וה-23, ומבריגדת הצי ה-4 שהורכבה מרגימנטים של הנחתים ה-5 וה-6. הדיוויזיה לחמה בקרב השני על המארן, בקרב השלישי על האן, בקרב סן-מייל ובמתקפת מז-ארגון, ולאחר סיום המלחמה נשארה הדיוויזיה ככוח כיבוש בגרמניה עד לאפריל 1919, וביולי אותה שנה היא חזרה לארצות הברית. במהלך הלחימה, ספגה הדיוויזיה 4,478 הרוגים, ו-17,752 פצועים. לאחר המלחמה הוצבה הדיוויזיה בטקסס, והייתה אחראית על כל הניסויים השונים במבנה הדיוויזיות והצבא, ובכלל זה הייתה הדיוויזיה הראשונה שעברה למבנה המשולש החדש בשנת 1940. בשנת 1941 הדיוויזיה, שכללה את הרגימנטים ה-9, ה-23 וה-38, השתתפה בתימרוני לואיזיאנה, וב-8 באוקטובר 1943 הפליגה לאנגליה, תחת פיקודו של וולטר רוברטסון. ב-7 ביוני 1944 נחתה הדיוויזיה בחוף אומהה, ולחמה במערכה בנורמנדי, ובכלל זה השתתפה במבצע קוברה. לאחר מכן היא לחמה במהלך הקרב על ברסט ובמהלך הקרב על הבליטה, ובהמשך השתתפה בפלישת בעלות הברית המערביות לגרמניה עד סוף המלחמה. במהלך הלחימה איבדה הדיוויזיה 3,031 הרוגים, 12,785 פצועים ו-457 מתו מפצעיהם. ביולי 1945 נשלחה הדיוויזיה לארצות הברית להתאמן לקראת הפלישה ליפן, שבוטלה לבסוף בעקבות כניעת יפן, ובאפריל 1946 שוחררו לוחמי הדיוויזיה. בשנת 1950 פרצה מלחמת קוריאה, ועד מהרה נשלחה הדיוויזיה לסייע לדיוויזיה ה-24 שהייתה מוצבת בדרום קוריאה. הדיוויזיה השתתפה בקרבות השונים במהלך המלחמה, ובכלל זה בקרב על מתחם פוסאן והקרב על הנהר צ'ונגצ'ון, ואף נכללו בה כמה אלפי חיילים דרום קוריאנים. בשנת 1956 הועברה הדיוויזיה לאלסקה, ובשנת 1958 עברה הדיוויזיה ארגון מחדש. בשנת 1965 התדרדר המצב בקוריאה, ובעקבות כך נשלחה לשם הדיוויזיה ה-2, לתמוך בצבא הדרום קוריאני. בשנת 1976 חטפו שומרי גבול של צפון קוריאה שני חיילים אמריקנים בסבך, כשהם חותכים עץ לאורך קו ההפרדה כחלק מפעולה שגרתית, ובעקבות כך חצו כוחות הדיוויזיה את הגבול ותקפו כוחות צפון קוריאנים. במהלך העשור הראשון של המאה ה-21 נשלחה הדיוויזיה לכמה סבבי שירות בעיראק ובאפגניסטן, וכיום היא מוצבת בבסיסה בפורט לואיס, קוריאה הדרומית, כחלק מהארמייה השמינית. מדיה וקבצים בנושא הדיוויזיה השנייה בוויקישיתוף אתר האינטרנט הרשמי של הדיוויזיה השנייה (באנגלית) הדיוויזיה השנייה, ברשת החברתית פייסבוק הדיוויזיה השנייה, ברשת החברתית אקס (טוויטר) הדיוויזיה השנייה, ברשת החברתית אינסטגרם הדיוויזיה השנייה, סרטונים בערוץ היוטיוב
מיס הולנד

מיס הולנד היא תחרות יופי הנערכת בהולנד. התחרות נערכה לראשונה ב-1929 באמסטרדם וזאת עד 1931, בין השנים 1932–1950 התחרות לא נערכה, ב-1951 חודשה התחרות. הולנד השתתפה במיס עולם מתחילת התחרות ב-1951, ב-1956 הצטרפה הולנד לתחרות מיס תבל. עד 1989 היה נהוג שהזוכה בתחרות הלכה לייצג את הולנד במיס תבל בעוד שסגניותיה מייצגות את המדינה בתחרויות יופי בינלאומיות אחרות כמו מיס עולם ומיס אינטרנשיונל. מ-1950 ועד 1990 שם התחרות היה "Miss Holland", ב-1991 שונה שמה ל- "Miss Nederland" והזוכה נשלחת לתחרות מיס עולם. מ-1991 ועד 2008 נציגות הולנד למיס תבל נבחרו באמצעות תחרות נפרדת בשם "מיס תבל הולנד" ששודרה בשידור ישיר לטלוויזיה. ב-2009 קים קוטר החלה להחזיק בזיכיון בהולנד עבור תחרות מיס תבל והיא מארגנת מדי שנה את תחרות מיס תבל הולנד. מדיה וקבצים בנושא מיס הולנד בוויקישיתוף אתר האינטרנט הרשמי של מיס הולנד Miss Nederland | Confidently beautiful!, Miss Nederland (בהולנדית) Miss Holland Now | (בהולנדית) ערך זה הוא קצרמר בנושא הולנד. אתם מוזמנים לתרום לוויקיפדיה ולהרחיב אותו.
שימור חיות בר

שימור חיות בר הוא שימור (אנ'), הגנה, או שיקום של חיות בר ובתי הגידול שלהם, ובמיוחד של מינים שנמצאים בסכנת הכחדה, שעלולים להיכחד ללא מעורבות אנושית. כל בעלי החיים שאינם מבויתים, גם אם גודלו או נולדו בשבי, נחשבים לחיות בר. בעולם ישנם חיות בר ייחודיות ונדירות רבות. עם זאת, בעקבות הגידול המאסיבי של האוכלוסייה האנושית, עם השנים נוצר צורך גובר לשימוש באזורי טבע לא מיושבים כאזורי מגורים וחקלאות. בעקבות כך פוחתים אזורי הטבע בהם יכולות לחיות חיות בר. במדינות רבות הוקמו לאורך השנים סוכנויות ממשלתיות, ארגונים לא-ממשלתיים, ומלכ"רים שונים אשר פועלים להגן על חיות הבר. את האיומים החמורים ביותר לחיות הבר ניתן לסווג כדלהלן: שינויי אקלים - התחממות כדור הארץ תורמת לכך שמזג האוויר במקומות רבים בעולם חם יותר, לכך שישנם גשמים עזים יותר והצפות גדולות יותר, להיווצרות של הוריקנים חזקים יותר, ובצורות קשים יותר. שינויי האקלים גורמים משפיעים גם על חיות הבר וסביבתם הטבעית. משום שסוגים רבים של צמחים ובעלי חיים ניזונים מצמחים מסוימים באזורים הטבעיים בהם הם נמצאים, שינויי האקלים עלולים לגרום לאובדן של מינים שונים של חיות בר. צמחים וחיות בר אשר רגישים לשינויים בלחות ייפגעו כתוצאה משינוי מהותיים ברמות הלחות. תופעות טבע כמו שיטפונות, רעידות אדמה, ושרפות יער משפיעים גם הם על חיות הבר. אובדן בתי הגידול של חיות הבר - מדי שנה הולכים ופוחתים אזורי הגידול של חיות בר ברחבי העולם. כריתת יערות - לאורך השנים נוצר צורך גובר לשימוש באזורי טבע לא מיושבים כאזורי מגורים וחקלאות וכתוצאה מכך בני אדם רבים פולשים לבתי גידול של חיות בר. כתוצאה מכך לחיות בר רבות יש פחות אזורים טבעיים לשהות בהם ופחות מקורות מזון על מנת לשרוד. גידול אוכלוסיית העולם - הגידול המהותי של האוכלוסייה האנושית מובילים להרס סביבתי ולזיהום הסביבה, אשר תרמו באופן משמעותי להכחדה ההמונית המתמשכת של צורות חיים אחרות בכדור הארץ. קצב ההכחדה הנוכחי מהיר יותר פי 100 עד פי 1000 מהקצב הממוצע של הכחדות מינים על פני סולם הזמן האבולוציוני של כדור הארץ. זיהום - מזהמים שונים משפיעים על הסביבה הטבעית כאשר לא מגוון רחב של אורגניזמים שואפים אותם. חומרי הדברה וכימיקלים רעילים נמצאים כיום בשימוש נרחב, וגורמים פעמים רבות להרעלה של צמחים, חרקים, מכרסמים וחיות אחרות שנפגעות כתוצאה מאכילתם. ציד בלתי חוקי - אחד מהאיומים הכי גדולים לחיות בר. יחד עם זאת, ניהול כושל של מחלקת היער ושומרי יער מעורר בעיה זו. מינים פולשים, מתפרצים ומתפראים מתחרים עם חיות הבר על משאבים ועלולים גם לטרוף אותם. בכך הם מהווים איום על חיות הבר. ישנם עשרות הסכמים בין-לאומיים המתייחסים בדרך זו או אחרת לשימור חיות בר. אחת מהאמנות הבינלאומיות המפורסמות ביותר היא אמנת ברן (אנ') משנת 1979. אמנה בולטת נוספת היא אמנת וושינגטון (CITES) משנת 1975 אשר מעניק הגנה בדרגות שונות ליותר מ-33,000 מינים של בעלי חיים וצמחים. הקרן העולמית לשימור חיות הבר (WWF) - ארגון חוץ-ממשלתי בינלאומי הפועל לקידום המאבק להגנה על הסביבה, ובעיקר על חיות בר ובית גידולן. זהו ארגון שימור חיות הבר העצמאי הגדול בעולם עם מעל ל-5 מיליון חברים ברחבי העולם אשר פעילים במעל ל-90 מדינות, ופועלים לשימור של למעלה מ-1,300 אתרים ברחבי העולם. כ-60% ממקורות המימון של הארגון מגיעים מתרומות מאנשים פרטיים. למען חיות הבר מדיה וקבצים בנושא שימור חיות בר בוויקישיתוף שימור חיות בר, דף שער בספרייה הלאומית ערך זה הוא קצרמר בנושא מדעי כדור הארץ ובנושא בעלי חיים. אתם מוזמנים לתרום לוויקיפדיה ולהרחיב אותו.
תיק נעדר (פירושונים)

האם התכוונתם ל... תיק נעדר – ספר בלשי מאת דרור משעני תיק נעדר (סרט) – סרט קולנוע צרפתי שמבוסס על ספרו של משעני תיק נעדר (סדרת טלוויזיה) – סדרת טלוויזיה ישראלית שמבוססת על ספרו של משעני תיק נעדר (סדרת טלוויזיה אמריקאית) – סדרת דרמת פשע פרוצדורלית אמריקאית המבוססת על ספרו של משעני
אוטוסן יורוליידר 12

אוטוסן יורוליידר 12 (באנגלית: Autosan Eurolider 12) הוא אוטובוס מתוצרת יצרנית האוטובוסים Autosan (אנ') אשר מיוצר משנת 2009 ועד היום בפולין. 2 דלתות כניסה (1 קדמית, 1 במרכז המרכב). תצורות פריסת דלתות: 1-1-0, 1-2-0. דלתות כניסה: מדרגות. 53-55 מושבים. 75-78 נוסעים (כולל נוסעים בעמידה). מנועי דיזל. מיקום מנוע: מנוע אחורי. ABS. מערכת בקרת יציבות (ESP). מערכת בקרת משיכה (ASR). מיזוג אוויר (אופציונלי). דגמי "אוטוסן יורוליידר 12" מיוצאים לבריטניה בשם "Autosan EuroLeader". "אוטוסן יורוליידר 12", דגם "A1212C" "אוטוסן יורוליידר 12", דגם "A1212C" "אוטוסן יורוליידר 12", דגם "A1212C" - מבט לתא הנהג ולוח מחוונים "אוטוסן יורוליידר 12", דגם "A1212C" - מבט למושבי הנוסעים "אוטוסן יורוליידר 12", דגם "A1212C" - מבט למנוע האחורי "אוטוסן יורוליידר 12", דגם "A1212C" סן H01A סן H01B סן H25A אוטוסן A0808MN אוטוסן ווטלינה אוטוסן סולינה אוטוסן H6 אוטוסן יורוליידר 15LE מדיה וקבצים בנושא אוטוסן יורוליידר 12 בוויקישיתוף אוטוסן יורוליידר 12, סרטון באתר יוטיוב אוטוסן יורוליידר 12, סרטון באתר יוטיוב אוטוסן יורוליידר 12, סרטון באתר יוטיוב (מנוע "Renault Dxi7" המורכב בדגמי "אוטוסן יורוליידר 12") מדגמי Autosan - תמונות archive.is/dp2G1 אוטובוסים מסדרות אוטוסן betterworldbooks.com/product/detail/autobusy-firmy-autosan "אוטוסן יורוליידר 12" מגיע לפסי הייצור, 23 באפריל 2009 busworld.org/articles/detail "אוטוסן יורוליידר 12" infobus.pl
הרנאדביד

הרנאדביד (בהונגרית: Hernádbűd) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית הרנאדביד קטנה משמעותית בשנים האחרונות, מ-188 תושבים בשנת 1990 עד 119 תושבים בשנת 2018 (ירידה של כ-36%). בהרנאדביד חיו מעט יהודים ובמקום קיימים קברים יהודיים. מדיה וקבצים בנושא הרנאדביד בוויקישיתוף אתר האינטרנט הרשמי של הרנאדביד(בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 קברים יהודיים בהרנאדביד מפקדי האוכלוסין של יהודי הונגריה, 1993
הרנאדצצה

הרנאדצצה (בהונגרית: Hernádcéce) הוא כפר קטן במחוז בורשוד-אבאוי-זמפלן שבצפון מזרח הונגריה. הכפר הוקם בשנת 1950 מאיחוד בין שני כפרים זעירים אלשוצצה (Alsócéce) ופלשצצה (Felsőcéce). כמו יישובים רבים באירופה, גם אוכלוסיית הרנאדצצה קטנה משמעותית בעשרות השנים האחרונות, מ-240 תושבים בשנת 1990 עד 200 תושבים בשנת 2018 (ירידה של כ-16%). בשני הכפרים מהם מורכב הרנאדצצה חיו מעט יהודים. יהודי אלשוצצה: יהודי פלשצצה: מדיה וקבצים בנושא הרנאדצצה בוויקישיתוף אתר האינטרנט הרשמי של הרנאדצצה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 מפקדי האוכלוסין של יהודי הונגריה, 1993